मख’नाय जायोदि कक्राझार जिल्ला बड’लेण्ड फरायसा आफादनि बानजायनायाव खुंफुंनाय फरायसाफोरजों सोंनाय फिन्नाइ आरो सांग्रांथि मेलआव गाहाइ आलासि महरै बाहागो लानानै बि टि सि नि बारग’ गाहाइ मावफुंगिरि सोद्रोमा हाग्रामा महिलारीआ बुङोदि, बि टि सि हालामाव बड’लेण्ड फरायसा आफादआ फरायसाफोरनि सोलोंथाइ आरो गुबुन-गुबुन बिफाननि खामानिफोरखौ मावफुंनांगौ बिनि थाखाय बडलेण्ड फरायसा आफादआ बिबान लानांगौ होन्नानै बुङो। मानोना आथिखालाव एबसुआ फरायसा आफाद नंलिया, राजखान्थि आफादआव बारस्लायलांबाय होननानैबो महिलारीया बुङो। एबसुआनो इउ पि पि एल आरो इउ पि पि एलआनो एबसु होन्नानै महिलारीआ बुंथिबावो। आरो बि टि सि बिसाइख’थियाव बि पि एफ दोलोआ रोखा सोरखार दाफिनगोन होन्नानैबो फोरमायो।